Torpsentendrjūsa

Torpsentendrjūsa (angļu: Thorpe St Andrew) ir pilsēta un pagasts Anglijā, Norfolkas grāfistes Brodlendas nemetropoles distrikta otra lielākā apdzīvotā vieta un administratīvais centrs līdz 2023. gadam. Atrodas grāfistes vidusdaļā Jāras upes krastā 5 km no grāfistes centra Noridžas, viena no tās piepilsētām, un 198 km no valsts galvaspilsētas Londonas. Vēsture Pastardienas grāmatā 1086. gadā minēta kā Torp — no skandināvu thorp — ‘ciems’. Attīstījusies kā piestātne kuģojāmās Jāras krastā un tirgus vieta. Sākotnēji dēvēta par Thorpe Episcopi — ‘bīskapa Torpu’, bet vēlāk saukta pēc Svētā Andreja baznīcas draudzes. Torpsentendrjūsā 1874. gadā notika viena no Anglijas lielākajām dzelzceļa katastrofām, kurā gāja bojā 25, bet tika savainoti 75 cilvēki. Mūsdienās attīstās kā Noridžas dzīvojamā piepilsēta. Atsauces Ārējās saites Vikikrātuvē par šo tēmu ir pieejami multivides faili. Skatīt: Torpsentendrjūsa.